tartuNLP/wikipedia-smugri-20251201 huggingface dataset:
Dämman

Dämman on noin kymmenen hehtaarin laajuinen humuspitoinen tekojärvi Espoossa. Järvi laskee Gumbölenjokeen. Virallisen kaupunginosajaon mukaan se sijaitsee Espoonkartanon, Gumbölen ja Kolmperän kaupunginosissa. Lähin naapurijärvi on Kvarnträsk lännessä. Turunväylä kulkee Dämmanin pohjoispuolitse.
Dämman padottiin alkuaan sähköntuotantoon, mutta sittemmin siitä tehtiin raakavesilähde.
Difenoksylaatti

Difenoksylaatti on synteettinen opioidi, jonka vaikutusmekanismi muistuttaa morfiinia, mutta sillä on vähäisempi euforisoiva vaikutus. Sen käyttö lääkeaineena perustuu suoliston motiliteettia eli liikkuvuutta hidastavaan vaikutukseen. Sitä on voitu käyttää ripulilääkkeenä yhdistettynä atropiiniin, minkä on katsottu hillitsevän huumekäyttöä. Haittavaikutuksena on etenkin hengityslama. Aineyhdistelmä on ollut käytössä kauppanimillä "Katevan", "Retardin" ja "Lomotil". Aineen on syrjäyttänyt käytännössä loperamidi, jonka haittavaikutukset ovat paljon vähäisemmät.
Tomas Riad

Tomas S. Riad (s. 15. marraskuuta 1959 Uppsala) on ruotsalainen fonetiikkaan erikoistunut kielitieteilijä ja Tukholman yliopiston pohjoismaisten kielten professori. Hän väitteli tohtoriksi vuonna 1992 aiheenaan germaanisten kielten äännejärjestelmien historiallinen kehitys. Riad valittiin Ruotsin akatemian jäseneksi vuonna 2011.
Riad asui pienenä Egyptissä, mistä hänen isänsä on kotoisin.
Otto Schultz

Otto Schultz (s. 1. kesäkuuta 1998) on suomalainen jalkapalloilija. Pelipaikaltaan hän on keskuspuolustaja.
Schultz pelasi kaudella 2018 kaksi Veikkausliigan ottelua Turun Palloseurassa. Ensimmäisen pääsarjaottelunsa hän pelasi 4. heinäkuuta, kun TPS hävisi vierasottelun Vaasan Palloseuralle 0–2. Lisäksi Schultz pelasi 30. heinäkuuta 1–3-kotitappiossa Tampereen Ilvestä vastaan. Schultz pelasi molemmissa otteluissa täydet minuutit ja sai molemmissa otteluissa varoituksen.
Schultz on pelannut Veikkausliigassa kaksi, Ykkösessä kuusi ja Kakkosessa 42 ottelua (tilanne 24. elokuuta 2020).
Konservatiivipuolueen puheenjohtajavaali 2019

Konservatiivipuolueen puheenjohtajavaali 2019 käynnistyi, kun Theresa May ilmoitti 24. toukokuuta 2019 eroavansa konservatiivipuolueen johdosta 7. kesäkuuta, ja luopuvansa pääministeriydestä sen jälkeen kun seuraaja olisi valittu. Virkaan asettui ehdolle kymmenen henkilöä. Ensimmäinen äänestyskierros järjestettiin kansanedustajien kesken 13. kesäkuuta, minkä jälkeen järjestettiin aina uusi kierros, kunnes kaksi ehdokasta oli jäljellä. Johtajan valitsi lopulta puolueen jäsenistö postiäänestyksellä, jonka tulos ilmoitettiin 23. heinäkuuta. Entinen ulkoministeri Boris Johnson valittiin puolueen uudeksi puheenjohtajaksi, ja maan pääministeriksi.
Valintamenetelmä.
Konservatiivipuolueen johtajaa valittaessa ensin virkaan pyrkiviä henkilöitä asetetaan ehdolle. Ehdokas tarvitsee vähintään kahdeksan kansanedustajan tuen. Tämän jälkeen järjestetään ensimmäinen äänestyskierros, jossa kansanedustajat äänestävät mieleistään ehdokasta. Ehdokkaat, jotka saavat vähemmän kuin 17 ääntä, putoavat pois seuraavilta kierroksilta. Toisella kierroksella ehdokkaat, jotka saavat vähemmän kuin 33 ääntä, putoavat. Jos kaikki ehdokkaat ylittävät rajan, vähiten ääniä saanut putoaa. Tätä jatketaan, kunnes jäljellä on vain kaksi ehdokasta. Puolueen jäsenistö valitsee kahden ehdokkaan välillä lopullisen johtajan postiäänestyksellä.
Ehdokkaat.
Kymmenen ehdokasta asettui ehdolle määräaikaan mennessä 10. kesäkuuta 2019. Viimeiselle kierrokselle eteni kaksi ehdokasta.
Pudonneet ehdokkaat.
Ensimmäisessä äänestyksessä putosivat Harper, Leadsom ja McVey, jotka saivat vähemmän kuin 17 ääntä. Raab putosi toisessa äänestyksessä saatuaan alle 33 ääntä. Stewart jäi kolmannessa äänestyksessä viimeiseksi ja putosi kilvasta. Javid putosi neljännessä, ja Gove viidennessä äänestyksessä.
Vetäytyneet ehdokkaat.
Matt Hancock vetäytyi kilvasta 14. kesäkuuta, vuorokausi ensimmäisen äänestyksen jälkeen, jossa hän sai 20 ääntä.
Tulokset.
Ensimmäinen äänestys järjestettiin 13. kesäkuuta. Ledsom, Harper ja McVey putosivat kilvasta jäätyään 17 vaaditun äänen rajan alle. Hancock vetäytyi kilvasta seuraavana päivänä. 18. kesäkuuta järjestetyssä toisessa äänestyksessä Raab putosi saatuaan alle 33 ääntä. Kolmannessa äänestyksessä 19. kesäkuuta Stewart jäi viimeiseksi ja putosi automaattisesti jatkosta. 20. kesäkuuta järjestetyissä neljännessä ja viidennessä äänestyksessä Javid ja Gove putosivat jäätyään viimeisiksi. Viimeiselle kierrokselle etenivät Hunt ja Johnson. Kierros ratkaistiin puolueen jäsenistön äänestyksellä, ja sen voitti Boris Johnson.
! colspan="2" rowspan="2" style="text-align:left;"| Ehdokkaat
! colspan="2"| 1. kierros
! colspan="2"| 2. kierros
! colspan="2"| 3. kierros
! colspan="2"| 4. kierros
! colspan="2"| 5. kierros
! colspan="2"| Jäsenistö
! width="50"| Ääniä
! width="30"|%
! width="50"| Ääniä
! width="30"|%
! width="50"| Ääniä
! width="30"|%
! width="50"| Ääniä
! width="30"|%
! width="50"| Ääniä
! width="30"|%
! width="50"| Ääniä
! width="30"|%
Raiskausfantasia

Raiskausfantasia on seksifantasia, jossa nainen unelmoi siitä että mies ottaisi hänet väkivaltaisesti tai jossa mies unelmoi siitä että hän ottaisi naisen väkivaltaisesti. Naisilla ja miehillä on yhtä paljon raiskausfantasioita. Yhdysvaltalaisessa aineistossa naisista 31–57 prosentilla on raiskausfantasioita ja 9–17 prosentilla ne ovat yleisiä tai lempifantasioita. 1970-luvulla naisten raiskausfantasioiden esiintyvyys oli 36–49 prosenttia, joten se on pysynyt samalla tasolla vuosikymmeniä. Raiskausfantasia on naisille eroottinen ja nautinnollinen ja tutkijoiden mielestä paradoksaalinen sikäli että siinä ei tunnu olevan järkeä.
Tapani Rahko

Tapani Rahko (s. 12. tammikuuta 1942 Kalajoki ) on toiminut audiologian kehittäjänä Oulun, Turun ja Tampereen yliopistollisessa sairaalassa (TAYS). Hän on kehittänyt 1990-luvulta alkaen hyvänlaatuisen asentohuimauksen hoitoa, jonka on todettu auttavan myös lukihäiriössä.
Natriumstiboglukonaatti

Natriumstiboglukonaatti (C12H20O17Sb2Na3· 9 H2O) on glukonihapon ja antimonin muodostama kompleksiyhdiste. Yhdistettä käytetään lääketieteessä ja eläinlääketieteessä leishmaniaasin hoitoon. Natriumstiboglukonaatti kuuluu WHO:n laatimaan tärkeimpien lääkeaineiden luetteloon.
Ominaisuudet.
Natriumstiboglukonaattikompleksi on rakenteeltaan monimutkainen ja sen tarkka rakenne tai koostumus ei ole tiedossa. Se on todennäköisesti polymeeri. Yhdiste liukenee veteen. Natriumstiboglukonaatin vaikutusmekanismi ei ole täysin selvillä. On mahdollista, että sen sisältämä antimoni pelkistyy hapetusluvulta +V hapetusluvulle +III ja tällä heptusluvulla antimoniyhdisteet ovat alkueläimille myrkyllisiä. Anntimoni vaikuttaa muun muassa alkueläinten glukoosin ja rasvahappojen aineenvaihduntaan, ATP:n muodostumiseen, proteiinien toimintaan ja voi katalysoida soluille haitallisten radikaalien muodostumista. Natriumstiboglukonaattia voidaan käyttää kaikkien leishmaniaasin muotojen hoitamiseen ja se annostellaan ruiskeena suoneen tai lihakseen. Leishmaniaasia aiheuttavat alkueläimet voivat kehittää yhdisteelle vastustuskyvyn ja paikoitelleen 65 % tapauksista ei ole hoidettavissa tällä lääkeaineella. Natriumstiboglukonaatti on kuitenkin edelleen useissa paikoin ensilinjan hoitovaihtoehto leishmaniaasiin.
Haittavaikutukset.
Natriumstiboglukonaatti voi aiheuttaa nivel- ja lihaskipuja, pääkipua, anoreksiaa, anemiaa ja haimatulehduksen. Vakavia ovat vaikutukset sydämeen, joita voivat olla pidentynyt QT-aika tyhmihäiriöt ja sydämen sähköimpulssien muutokset kuten T-aallon inversio. Sydämen haittavaikutukset saattavat pahimmassa tapauksessa johtaa poltilaan kuolemaan.
Valmistus.
Natriumstiboglukonaattia valmistetaan kuumentamalla glukonihappoa kidevedellisen antimonipentoksidin kanssa. Muodostunut tuote neutraloidaan natriumhydroksidilla, jolloin muodostuu natriumstiboglukonaattia.
Natriumaurotiomalaatti

Natriumaurotiomalaatti on kultapitoinen tio-omenahapon natriumsuola, jota käytetään nivelreuman hoitoon. Sen vaikutustapaa ei varsinaisesti tunneta, mutta on arveltu sen estävän niveltulehdusta estämällä välittäjäaineiden vapautumista. Valmiste ei imeydy ruoansulatuskanavasta. Haittavaikutuksina on kuvattu ihottumia, luuydinvaurioita, joita seurataan verenkuvaa tutkimalla sekä munuaisiin kohdistuvaa toksisuutta, joka ilmenee valkuaisena virtsassa. Myös maksan toimintakokeita seurataan hoidon aikana. Lääke voi kulkeutua sikiöön, joten sitä ei pidä antaa raskauden aikana. Lääke annetaan lihasinjektioina aluksi koeannoksina viikon välein, sitten ylläpitoon noin kuukauden välein. Lääkettä on tuottanut lääketehdas Sanofi-Aventis, ja se tunnetaan nimellä "Myocrisin". Valmisteen tuotanto loppuu vuonna 2019, ja se voitaneen korvata suun kautta annettavalla kultayhdisteellä auranofiinilla.
Daniele Benati

Daniele Benati (s. 1953 Reggio Emilia, Italia) on italialainen kirjailija ja kääntäjä.
Benati opettaa Bostonissa Massachusettsin yliopistossa ja hän toimii Feltrinelli-kustantamon julkaisun "Il Semplice" toimituskunnassa.
Benatin tuotannosta on julkaistu suomeksi novelli "Fausto Cicalan paluu" (suom. Veera Alanärä, teoksessa "Italialaisia kertomuksia 1900-luvulta" (2007); alkuteos "Il ritorno di Fausto Cicala" teoksesta "Silenzio in Emilia").
Martín García

Martín García () on saari Argentiinassa Buenos Airesin maakunnassa. Se sijaitsee Argentiinan ja Uruguayn rajajoen Río de la Platan suistossa, ja on pinta-alaltaan noin 2 neliökilometriä. Vuonna 1973 Argentiinan ja Uruguayn välinen kiista saaresta päättyi sopimukseen, jossa saari siirtyi virallisesti Argentiinalle, vaikka se sijaitsi Uruguayn puolella maiden välistä rajaviivaa. Samalla saaresta tuli luonnonpuisto. Martín Garcíaan pääsee veneellä Tigren kaupungista, ja saarella on myös oma lentokenttänsä.
Vitaliano Brancati

Vitaliano Brancati (1907 Pachino, Siracusa, Italia – 1954 Torino, Italia) oli italialainen toimittaja, käsikirjoittaja ja kirjailija.
Brancati opiskeli Cataniassa ja muutti sieltä Roomaan, jossa hän työskenteli toimittajantyön ohella kirjailijana. Esikoisromaani "Singolare avventura di viaggio" ilmestyi 1934. Hän käsittelee siinä eksistentiaalisia kysymyksiä, mutta se sisältää myös erotiikkaa. Hän oli nuoruudessaan ihannoinut fasismia, mutta sanoutui nyt siitä irti. Palattuaan Cataniaan hän toimi opettajana ja avusti Omnibus-aikakauslehteä. Kirjoituksiaan hän julkaisi teoksessa "I piaceri" (1943), joka oli luonteeltaan hyvin antikonformistinen. Sillä linjalla hän jatkoi sodan päätyttyäkin.
Teoksessa "Gli anni perduti" (1938) hän viljelee huumoria, ja teos aloittaa uuden vaiheen hänen kirjailijanurassaan. "Don Giovanni in Sicilia" käsittelee machokulttuuria, ja "Il bell'Antonio" seksuaalista kyvyttömyyttä huumorin sävyttämänä. Keskenjäänyt "Paolo il caldo" ilmestyi postuumisti 1954. Se sisältää eroottisen pakkomielteen tarkastelua ja samalla myös sodanjälkeisen Italian kulttuurisia ja yhteiskunnallisia oloja.
Brancatin tunnettuun novelliin "Il vecchio con gli stivali" (1944) perustuu Luigi Zampan ohjaama elokuva "Erään saappaan varjossa" ("Anni difficili", 1948). Novelli käsittelee Italian virallisen fasisminvastaisuuden taustoja. Elokuva puolestaan synnytti poliittisen satiirin lajin, johon sensuuri puuttui. Kohteeksi joutui varsinkin juuri Brancatin tuotanto, ja siinä yhteydessä kiellettiin hänen paras näytelmänsä, naisten välisestä rakkaudesta kertova "La governante" (1952). Sen herättämät ajatukset hän kirjasi pamflettiin "Ritorno alla censura" (1952), jossa hän asettui puolustamaan teatterin sananvapautta.
Brancatin tuotannosta on julkaistu suomeksi novelli "Naapurin Carrubban kahdeksan miljoonaa" (suom. Soma Rytkönen, teoksessa "Italialaisia kertomuksia 1900-luvulta" (2007); alkuteos "Gli otto milioni del vicino Carubba" teoksesta "Tutti i racconti").
Stefan Werner

Stefan Werner (s. 1959) on kieliteknologian kehittäjä Itä-Suomen yliopistossa (UEF). Määräaikainen professuuri Itä-Suomen yliopistossa 2014–2018.
Uudistuva Eurooppa -ryhmä

Uudistuva Eurooppa -ryhmä () on Euroopan parlamentin poliittinen ryhmä, joka perustettiin parlamentin yhdeksännelle istuntokaudelle 2019–2024. Ryhmä syntyi Euroopan liberaalidemokraattien liiton ryhmän pohjalle, joka toimi vuosina 2004–2019. Ryhmään kuuluvat Alde-puolueen jäsenet, Ranskan En Marche! sekä romanialaiset puolueet PLUS ja USR, jotka osallistuivat Romanian europarlamenttivaaleihin yhtenä listana.
Vuoden 2024 europarlamenttivaalien jälkeen Uudistuva Eurooppa on viidenneksi suurin ryhmä 77 edustajallaan. Ryhmällä on kaksi parlamentin varapuhemiestä, Slovakian Martin Hojsik ja Belgian Sophie Wilmés.
Historia.
ALDE-ryhmän puheenjohtajana toimineen Guy Verhofstadtin mukaan nimenmuutos tuli ajankohtaiseksi, kun Ranskan presidentti Emmanuel Macronin La République En Marche! -puolue siivitti toukokuun 2019 europarlamenttivaaleissa 21 paikallaan Alden vaalivoittoon. Eurooppamyönteistä ohjelmaa ajaneet macronilaiset osallistuivat vaaleihin nimellä "Renessanssi" ja ovat sittemmin pyrkineet eroon liberaali-sanasta, jolla on Ranskassa negatiivinen konnotaatio.
Tammikuussa 2024 ryhmän puheenjohtajaksi valittiin ranskalainen Valérie Hayer.
Suomalaiset ryhmässä.
Suomalaisia europarlamentaarikkoja ryhmässä kaudella 2024–2029 ovat Keskustan Elsi Katainen ja Katri Kulmuni sekä RKP:n Anna-Maja Henriksson.
Jäsenet.
RE-ryhmään kuuluu puolueita ALDE- ja EDP-puolueista, itsenäisistä puolueista ja sitoutumattomista edustajista.
Taha Carım

Taha Carım (21. helmikuuta, 1914 – 9. kesäkuuta 1977) oli turkkilainen diplomaatti, joka toimi useissa korkeissa viroissa Turkin ulkoministeriöissä ja jonka Armenialaisten kansanmurhan oikeudenmukaiset kommandot murhasivat Roomassa 1977.
Elämäkerta.
Carım syntyi vuonna 1914 Genevessä diplomaattiperheessä. Opintojensa päätyttyä Galatasarayn lukiossa hän jatkoi opiskelua Ranskassa ja valmistui Toulousen yliopistosta. Toisen maailmansodan aikana 29. lokakuuta 1941 Carım liittyi Turkin ulkoministeriöön ja alkoi työskennellä ministeriössä 36 vuotta aina kuolemaansa asti. Hän aloitti palvelunsa pääsihteeristössä ja hänet lähetettiin pian kaupalliselle osastolle, jossa hän nousi kolmanneksi sihteeriksi.
Vuonna 1948 Carım lähetettiin työskentelemään Ateenan Turkin konsulaattiin. Vuonna 1952, kun hän oli saanut ensimmäisen arvon ja hänet lähetettiin johtamaan Turkin Aleksandrian suurlähetystöä, ja samana vuonna hän aloitti Turkin pysyvän edustamisen Natossa. Vuonna 1957 Carım nimitettiin Turkin suurlähettilääksi Caracasiin, joka edusti Turkkia myös Haitissa, Ecuadorissa ja Kolumbiassa.
Vuosina 1960–1961 hän toimi suurlähettiläänä Karachissa ja vuosina 1961–1965 Ottawassa ja vuosina 1965–1976 Beirutissa. Vuonna 1971 ulkopoliittisessa akatemiassa pidetyssä armenialaisten ​​kysymyksiä käsittelevässä konferenssissa hän puhui vuosisatoja vanhasta turkkilaisten ja armenialaisten rinnakkaiselosta.
Tausta.
Carımin murha tapahtui kaksi vuotta sen jälkeen, kun armenialaisen militanttijärjestön Armenialaisten kansanmurhan oikeudenmukaiset kommandot olivat murhanneet Turkin Itävallan-suurlähettilään Daniş Tunalıgilin ja Turkin Ranskan-suurlähettilään İsmail Erezin. 
Taha Carım toimi suurlähettiläänä Pyhässä istuimessa 2. marraskuuta 1973 alkaen. Maaliskuussa 1977 armenialaiset militanttiryhmät uhkasivat tappaa hänet. Aiempien Turkin diplomaattien murhien vuoksi Turkin ulkoministeriö päätti lähettää turvallisuushenkilöstön Turkin diplomaattisiin edustustoihin. Jonkin aikaa myöhemmin suurlähettiläs Carım pyysi Italian poliisia lopettamaan turvallisuuspalvelun. Sen sijaan hän hankki itselleen pistoolin itsepuolustukseksi.
Murha.
Carım oli palaamassa asuinpaikkaansa 9. kesäkuuta 1977 Roomassa, kun kaksi tunnistamatonta aseistautunutta asemiestä ampui edestä ja takaa, eikä hänellä ollut mahdollisuutta puolustautua. Armenialaisten kansanmurhan oikeudenmukaisten kommandot ottivat murhasta vastuun.
Osmo Anttila

Osmo Antti Olavi Anttila (10. maaliskuuta 1926 Pori – 4. kesäkuuta 1992 Hattula) oli suomalainen kaupunkineuvos, joka toimi Hyvinkään kaupunginjohtajana.
Osmo Anttilan vanhemmat olivat varatuomari Frans Walter Anttila ja Elsa Sofia Niemi ja puoliso vuodesta 1947 lähtien Henny Inkeri Lilja. Anttila tuli ylioppilaaksi 1945 ja valmistui valtiotieteen maisteriksi Helsingin yliopistosta 1948. Hän oli Porin kaupungin työnvälitystoimiston osastonhoitaja 1948–1952 ja rakennuslautakunnan sihteeri 1952–1956 ja Lauritsalan kauppalanjohtaja 1956–1962. Hyvinkään kaupunginjohtajana Anttila toimi 1962–1989. Porin kaupunginvaltuuston jäsen Anttila oli 1954–1956. Kaupunkineuvoksen arvonimen hän sai vuonna 1983. Anttila oli HYKS:in liittovaltuuston jäsen noin 25 vuotta ja sen puheenjohtaja 1981–1988. Hän oli curlingin innokas harrastaja ja toimi muun muassa Suomen Curlingliiton puheenjohtajana.
Baasi

Baasi () on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa pylväänjalusta. Se oli käytössä muissa pylväsjärjestelmissä paitsi doorilaisessa pylväsjärjestelmässä.
Baasi oli pylvään alin osa, joka tuki pylväänvartta ja lepäsi joko suoraan stylobaatilla tai stylobaatin ja baasin välissä olevalla plintillä eli aluslaatalla. Doorilaisissa pylväissä ei ollut kumpaakaan, vaan pylväänvarsi lepäsi suoraan stylobaatilla.
Joonialaisessa pylväsjärjestelmässä baasia oli kahta perustyyppiä: varhaisempi aasialainen eli samoslais-miletoslainen baasi ja siitä kehittynyt attikalais-joonialainen baasi. Aasialainen baasi kehittyi 500-luvulla eaa. Siinä oli "torus" (lat., ’patja’) ja sen alapuoleinen "skotia" eli koururengas (m.kreik. , lat. "scotia"). Attikalais-joonialainen baasi kehittyi Ateenassa 400-luvulla eaa. Siinä aasialaiseen baasiin oli lisätty alimmaiseksi toinen "torus". Korinttilaisessa pylväsjärjestelmässä käytettiin attikalais-joonialaista baasia, josta se siirtyi edelleen roomalaiseen ja uusklassiseen arkkitehtuuriin.
Entablementti

Entablementti (&lt; ), joskus "entablatuuri" (&lt; ), on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa nimitys palkistolle. Siihen kuuluvat ylhäältä alaspäin korniisi, friisi ja arkkitraavi (epistyyli).
Entablementtiin kuuluivat käytännössä lähes kaikki pylväiden päällä ja katon alapuolella olleet osat lukuun ottamatta rakennuksen päätyjen päätykolmioita. Jokaisessa pylväsjärjestelmässä oli omanlaisensa entablementti, jossa sen osien mittasuhteet olivat suhteessa pylväiden mittasuhteisiin kyseisessä pylväsjärjestelmässä.
Osat.
Entablementin osat ovat:
Michael Courtney

Michael Courtney (5. helmikuuta 1945 – 29. joulukuuta 2003) oli Apostolinen nuniatuuri Burundiin ja Eanach Dúinin arkkipiispa.
Michael Aidan Courtney syntyi Summerhillissä, Nenaghissa, Tipperaryn kreivikunnassa. 
Hän meni Clonfert-seminaariin ja hänet vihittiin papiksi 9. maaliskuuta 1968. Hän astui Pyhän istuimen diplomaattiseen palvelukseen vuonna 1980 ja työskenteli Etelä-Afrikan, Senegalin, Intian, Jugoslavian, Kuuban, Egyptin nuniatuurin palvelukissa. Hänet nimitettiin Euroopan neuvoston erityislähettilääksi ja pysyväksi tarkkailijaksi Strasbourgiin.
Paavi Johannes Paavali II nimitti Courtneyn apostoliseksi nuniaatuuriksi Burunndiin ja Eanach Dúinin arkkipiispaksi 18. elokuuta 2000. Hän vastaanotti 12. marraskuuta 2000 Pyhän Marian, Nenaghin Roomankirkon kirkon arvon kardinaali Francis Arinzetä, jumalallisen jumalanpalveluksen seurakunnan kardinaaliprefektiltä
Kuolema ja hautajaiset.
Joulukuussa 2003, kun hän palasi Bujumburaan pastoraalisista tehtävistä aseistautunut aseryhmä ampui hänen autoonsa, kun hän ajoi Minagon läpi, joka oli noin 30 kilometrin päästsä pääkaupungista Bujumburasta etelään. Arkkipiispa Courtneyyn oli osunut päähän, olkapäähän ja jalkaan ja kuoli verenvuotoon kirurgisessa sairaalassa. Hän oli 58-vuotias. Arkkipiispa Courtneyyn oli ollut keskeinen tekijä edellisen kuukauden aikajan allekirjoittaessa Burundin hallituksen ja tärkeimmän hutu oppositio-ryhmän välisen rauhansopimuksen. Sotilaalliset Hutun ryhmän kansalliset vapautusjoukot, jotka olivat kieltäytyneet allekirjoittamasta sopimusta, ilmoittivat etteivät he olleet murhanneet Courtneytä.
Hautajaisiin osallistui kardinaalit Arinze ja Desmond Connell, arkkipiispa Seán Brady, paavin nuniatuuri Giuseppe Lazzarotto ja muut tunnetut piispat ja papit kaikkialta Irlannista. Irlannin puolustusministeri Michael Smith edusti Irlannin hallitusta hautajaisissa. 
Arkkipiispa Courtney haudattiin Dromineeriin, Tipperaryn kreivikuntaan Lough Dergin rannalle, lähelle hänen kotipaikkaa Nenaghia.
Geison

Geison () on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa korniisiin eli entablementin ylimpään osaan kuuluva kattolista.
Joskus geison tulkitaan samaksi kuin korniisi. Se tarkoittaa ennen kaikkea entablementin yläosan vaakasuoria kattolistoja sekä rakennuksen lyhyillä sivuilla päätykolmioiden alapuolella että pitkillä sivuilla. Yleensä termi pitää sisällään myös päätykolmion yläpuoliset vinot kattolistat. Vinojen ja usein myös vaakasuorien geisoneiden yläpuolella sijaitsivat simat eli räystäskourut.
Sima (täsmennyssivu)

Sima voi tarkoittaa seuraavia:
Plintti

Plintti (, harvemmin ) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa pylvään baasin eli pylväänjalan alla oleva aluslaatta, joka lepää stylobaatilla. Kaikissa pylväissä ei ollut plinttiä. Sitä esiintyy muissa klassisissa pylväsjärjestelmissä, mutta ei alkuperäisessä doorilaisessa pylväsjärjestelmässä, jossa ei ollut myöskään baasia; sen sijaan sitä esiintyy roomalaisissa doorilaisissa pylväissä. Vastaava kivilaatta pylvään päällä on nimeltään abakus.
Juvan hyvinvointikeskus

Juvan hyvinvointikeskus on Juvan kirkonkylällä toimiva kunnallinen sosiaali- ja terveyskeskus. Vuoden 2017 alusta Juvan terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote ja vuoden 2023 alusta Etelä-Savon hyvinvointialue. Terveyskeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on.
Piero Chiara

Piero Chiara (1913 Luino, Italia – 1986 Varese, Italia) oli italialainen kirjailija.
Chiara kirjoitti realismin tyylilajiin novelleja ja romaaneja, joille oli ominaista maalaiselämään sijoittuva groteski komiikka. Vuonna 1962 ilmestyi romaani "Il piatto piange", josta Paolo Nuzzi on vuonna 1974 ohjannut samannimisen elokuvan. Hänen viimeinen teoksensa "Saluti notturni dal passo della Cisa" ilmestyi postuumisti 1987. Romaanien ohella hän toimitti käännöksiä ja kirjoitti D'Annunzion kiitetyn elämäkerran "Vita di Gabriele D'Annunzio" (1978).
Chiaran tuotannosta on julkaistu suomeksi novelli "Tunnen tuoksusi, Giuditta" (suom. Soma Rytkönen, teoksessa "Italialaisia kertomuksia 1900-luvulta" (2007); novellin alkuteos "Ti sento, Giuditta" teoksesta "L'uovo al cianuro").
Haadeksen talo

Haadeksen talo on yhdysvaltalaisen Rick Riordanin kirjoittaman fantasiakirja, joka pohjautuu kreikkalaiseen ja roomalaiseen mytologiaan. Se on Olympoksen sankarit -kirjasarjan neljäs osa. Se julkaistiin englanniksi 8. lokakuuta 2013 ja suomeksi 25. heinäkuuta 2014.
Scorpio

Scorpio on Marvel-kustantamon sarjakuvissa esiintyvä sarjakuvahahmo. Hän on Nick Furyn nuorempi veli, oikealta nimeltään Jacob Fury. 
Scorpio on yrittänyt tappaa oman veljensä. Scorpio on Zodiac-rikollisryhmän johtaja Carter.
Kimmo Liimatainen

Kimmo Liimatainen (s. 19. lokakuuta 1978 Valkeakoski) on suomalainen uransa päättänyt kilpa-autoilija. Liimatainen aloitti uransa kilpaillen eri karting sarjoissa vuosina 1987–1998. Vuonna 1999 hän kilpaili Saksan Formula Ford -sarjassa. Samana vuonna hän ajoi kuusi kilpailua Formula BMW ADAC -sarjassa, jossa jatkoi myös seuraavalla kaudella sijoittuen loppupisteissä toiseksi. Vuodet 2001–2002 Liimatainen ajoi Saksan Formula 3 -sarjassa saavuttaen yhden voiton.
Kilpa-uransa jälkeen Liimatainen on toiminut DTM-sarjassa kilpailevan Team Rosbergin tiimimanagerina.
Extreme E.
Entinen F1-kuski Nico Rosberg perusti Extreme E -autourheilusarjaan oman tallinsa, jonka nimi on Rosberg X Racing. Kimmo Liimatainen toimii tallissa tallipäällikkönä. Talli voitti kaudella 2021 sarjan mestaruuden.
Gabriele Grunewald

Gabriele Grunewald (o.s. Anderson, 25. kesäkuuta 1986 Perham, Minnesota – 11. kesäkuuta 2019 Minneapolis, Minnesota) oli yhdysvaltalainen juoksija, joka kilpaili 800–5 000 metrin matkoilla.
Grunewald oli vähällä päästä vuoden 2012 olympialaisiin 1 500 metrin matkalla. Hän voitti Yhdysvaltojen hallimestaruuden 3 000 metrin matkalla vuonna 2014.
Vuonna 2009 Grunewaldilla diagnosoitiin harvinainen adenokystinen sylkirauhassyöpä. Häneltä hoidettiin myös kilpirauhassyöpä vuonna 2011. Sylkirauhassyöpä uusiutui vuonna 2016, jolloin häneltä leikattiin puolet maksasta. Syöpä uusi taas vuonna 2017, ja Grunewald kuoli 11. kesäkuuta 2019.
Samajwadi Party

Samajwadi Party (lyh. SP) on intialainen vuonna 1992 perustettu sosialistinen puolue. Puolueen perusti Mulayam Singh Yadav, joka irtaantui Janata Dal -puolueesta. Samajwadi Partyn kannatus on ollut suurinta Uttar Pradeshin osavaltiossa, jossa se on ollut muodostamassa hallitusta vuosina 1993, 2003 ja 2012. Puolueen nykyinen johtaja Akhilesh Yadav on perustaja Mulayam Singh Yadavin poika.
Samajwadi Party on ollut varsinkin Intian muslimiväestön sekä alhaiskastisten suosiossa. Muslimit arvostivat suuresti puolueen perustaja Mulayam Sing Yadavia, joka tuki muslimeita vuonna 1992, kun hindunationalistit tuhosivat Baburin moskeijan.
Vuoden 2019 parlamenttivaaleissa Samajwadi Party oli vaaliliitossa Bahujan Samaj Partyn kanssa. Tämä "mahagathbandhan"-niminen liitto ei kuitenkaan ollut pitkäikäinen. Vaalien jälkeen Mayawati, BSJ:n, lopetti liiton johtuen huonosta vaalituloksesta sekä sisäisistä erimielisyyksistä. Puolueet ovat olleet liittolaisia aikaisemminkin vuonna 1993, mutta se päättyi kaksi vuotta myöhemmin Mayawatin väitettyä, että Samajwadi Partyn kannattajat aikoivat vahingoittaa häntä. Tuolloinen riita alkoi siitä, että Samajwadi Partyssä oli epäilyksiä, että Bahujan Samaj Party aikoi luopua yhteisestä liitosta.
Mikkelin hyvinvointikeskus

Mikkelin hyvinvointikeskus on Mikkelin keskussairaalan yhteyteen muodostettu päivystyssairaalan ja sosiaali- ja terveyskeskuksen sisältämä kokonaisuus Mikkelin Maunukselan kaupunginosassa. Vuoden 2017 alusta Mikkelin terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote. 
Hyvinvointikeskukseksi muuttumisen mahdollistamiseksi on Mikkelin keskussairaalan yhteyteen rakennettu laajempaa sairaalakampusta Esper-hankkeeksi kutsutun rakennusohjelman puitteissa (2015–2022). Keskussairaalan vanhimmat Porrassalmenkadun varrella sijaitsevat rakennukset (1843) ovat Carl Ludvig Engelin suunnittelemia.
Mikkelin hyvinvointikeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on.
Etelä-Savossa terveyskeskusten ja jopa keskussairaalan sijaan vuodesta 2017 käytetty hyvinvointikeskus-nimitys on herättänyt keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena.
Vuonna 2023 Mikkelissä otettiin käyttöön uusi Mielen ja kuntoutuksen talo. Sairaalakorttelin viereen nousseessa talossa on koottuna mielenterveyden ja kuntoutuksen palveluita ja talossa on noin sata potilaspaikkaa. Mielen ja kuntoutuksen talon valmistumisen myötä Moision psykiatrisen sairaalan toiminta loppui.
Juhani H. Toivanen

Juhani H. Toivanen (s. 1967) on puheteknologian kehittäjä Oulun yliopistossa.
Riikka Ylitalo

Riikka Ylitalo (s. 1976) on suomalainen fonetiikan tutkija Oulun yliopistossa.
Elina Kestilä-Kekkonen

Elina Kestilä-Kekkonen (s. 14. elokuuta 1979) on valtio-opin professori ja politiikan tutkimuksen yksikön päällikkö Tampereen yliopistossa. Hän on toiminut myös Turun yliopiston valtio-opin professorina vuosina 2018–2020. 
Kestilä-Kekkosen keskeisiä tutkimusaiheita ovat poliittinen käyttäytyminen, vaalit sekä poliittiset arvot ja asenteet. Vuosina 2025-2029 hän johtaa Suomen kansallista vaalitutkimuskonsortiota. Kestilä-Kekkonen on johtanut kahta Suomen Akatemian rahoittamaa hanketta "Consortium of Trust Research – Pathways to Political Trust" (2015–2019) (CONTRE) ja "Education, Political Efficacy and Informed Citizenship" (EPIC) (2019–2023). Vuosina 2024–2027 hän johtaa Koneen Säätiön rahoittamaa hanketta "Poliittisten arvojen ylisukupolvisuuden repeämät Suomessa" (DISCO). Kestilä-Kekkonen oli Scandinavian Political Studies ‑lehden päätoimittaja yhdessä David Arterin kanssa.
Kaisa Herne

Kaisa Herne (s. 25. tammikuuta 1967) toimii valtio-opin professorina Tampereen yliopistossa.
Herneen keskeisiä tutkimuskohteita ovat päätöksenteon ja poliittisen käyttäytymisen kokeellinen tutkimus, deliberatiivinen demokratia, oikeudenmukaisuus ja luottamus. Herne on Strategisen tutkimuksen neuvoston rahoittaman "PALO – Participation in Long-Term Decision Making" tutkimushankkeen osaprojektin johtaja.
Herne valmistui valtiotieteen tohtoriksi Turun yliopistosta. Hänen englanninkielinen väitöskirjatyönsä (1997) oli otsikoitu "Decoy alternatives in individual choice and politics". Hän on Turun yliopiston politiikan tutkimuksen dosentti.
Tampereen yliopiston valtio-opin professoriksi (politiikan tutkimus) Herne nimitettiin vuonna 2013.
Maija Setälä

Maija Setälä (s. 1968) on valtio-opin professori Turun yliopistossa. Hänen keskeisiä tutkimusaiheitaan ovat demokratiateoria, deliberatiivinen demokratia, demokraattiset innovaatiot, suora demokratia ja poliittinen luottamus. Setälä johtaa Strategisen tutkimuksen neuvoston rahoittamaa tutkimushanketta nimeltä "PALO – Participation in Long-Term Decision Making", jossa tarkastellaan kansalaisosallistumista ja pitkäjänteistä julkista päätöksentekoa.
Google Shopping

Google Shopping on Google Ads -työkalun kampanjamuoto. Käyttäjän tehdessä haun hakukoneessa hänelle esitellään hakua vastaavia tuotteita tai palveluita kuvamainoksina. Kuvamainoksissa näkyy heti tuotteen tiedot, kuten nimi, hinta ja yrityksen nimi. Käyttäjä pääsee siten tarkastelemaan tuotteita ennen kuin hänen tarvitsee klikata itseään vielä verkkosivustolle, jolloin hän saattaa saada paremman käsityksen tuote- ja hintatarjonnasta ennen verkkosivustolle siirtymistä.
Google Shopping -mainoskampanjat toimivat samalla periaatteella kuin Google Ads -hakusanamainonta. Hakusanamainonnassa käyttäjälle näytetään tekstimainos, joka vastaa mahdollisimman tarkasti käyttäjän tekemään hakuun.
Marketta Sihvo

Marketta Sihvo (s. 1941) on puhe- ja ääniterapian kehittäjä Tampereen yliopistollisesta sairaalasta (TAYS). 
Koulutus ja ura.
Marketta Sihvo aloitti opiskelun puheterapeutiksi Helsingin yliopistossa ja eteni nopeasti opinnoissaan. Hän työskenteli Helsingissä Työterveyslaitoksella toimien tutkimusapulaisena äänentutkimusprojektissa. Siitä hän keräsi aineiston, josta laati pro-gradunsa, "Kuormituksen vaikutus puheammattilaisten äänialueen ääriviivoihin." Vuonna 1990 hän suoritti filosofian kandidaatin tutkinnon. Hän sai puheterapeutin työpaikan TAYSissa jo edellisenä vuonna. Siellä hän jatkoi ääniterapiatyönsä ohella äänentutkimusta klinikan lääkärin Erkki Vilkmanin ja eräiden muiden käynnistämässä tutkimushankkeessa. Siitä hän kokosi aineiston väitöskirjaansa, "Voice in test. Studies on sound level measurement and on the effect of various combinations of environmental humidity, speaking output level and body posture on voice range profiles," joka ilmestyi 1997. Vuonna 2000 Tampereen yliopistossa vietettiin suurta promootiojuhlaa. Siinä hänet promovoitiin filosofian tohtoriksi. Myöhemmin hänestä tuli dosentti Tampereen yliopistoon.
Silvio D’Arzo

Silvio D'Arzo, oik. "Ezio Comparoni", (6. helmikuuta 1920 Reggio Emilia, Italia – 30. tammikuuta 1952) oli italialainen kirjailija.
D'Arzo tuli laajemmin tunnetuksi vasta kuoltuaan. Tuotantoa on koottu 1960 ilmestyneeseen teokseen "Nostro lunedi", jossa erottuvat kepeä hienostunut romaani "All'insegna del buon corsiero" (1942) ja realistinen ihmiselämän ankeita puolia pessimistisesti kuvaava novelli "Casa d'altri" (1953). Nuortenromaani "Essi pensano ad altro" ilmestyi postuumisti 1976.
D'Arzon tuotannosta on julkaistu suomeksi novelli "Vieraassa kodissa" (suom. Marja-Leena Mikkola, teoksessa "Italialaisia kertomuksia 1900-luvulta" (2007); alkuteos "Casa d'altri" teoksesta "Casa d'altri e altri racconti").
Mestarien liigan kauden 2019–2020 karsintavaihe ja play-off-kierros

Mestarien liigan kauden 2019–2020 karsintavaihe pelattiin 25. kesäkuuta – 13. elokuuta 2019 ja play-off-kierros 20. – 28. elokuuta 2019. Karsintavaihe koostui esikarsinnasta sekä kolmesta karsintakierroksesta. Ennen lohkovaihetta pelattiin vielä play-off-kierros.
Esikarsinta.
Esikarsinta koostui kahdesta välieräottelusta sekä esikarsinnan loppuottelusta. Välieräottelut pelattiin 25. kesäkuuta ja loppuottelu 28. kesäkuuta. Ottelut pelattiin Pristinassa. Loppuottelun voittaja eteni 1. karsintakierrokselle. Muut kolme joukkuetta etenivät Eurooppa-liigan toiselle karsintakierrokselle.
&lt;section begin=esikarsinta/&gt;
!colspan=5|Välierät
!colspan=5|Loppuottelu
Ensimmäinen karsintakierros.
Ensimmäisen karsintakierroksen ensimmäiset osaottelut pelattiin 9. – 10. heinäkuuta ja toiset osaottelut 16. – 17. heinäkuuta. Otteluparit arvottiin 18. kesäkuuta. Otteluparien voittajat etenivät seuraavalle karsintakierrokselle. Hävinneet joukkueet etenivät Eurooppa-liigan toiselle karsintakierrokselle.
&lt;section begin=1. kierros/&gt;
Toinen karsintakierros.
Toisen karsintakierroksen ensimmäiset osaottelut pelattiin 23. – 24. heinäkuuta ja toiset osaottelut 30. – 31. heinäkuuta. Otteluparit arvottiin 18. kesäkuuta. Otteluparien voittajat etenivät seuraavalle karsintakierrokselle. Hävinneet joukkueet etenivät Eurooppa-liigan kolmannelle karsintakierrokselle.
&lt;section begin=2. kierros/&gt;
!colspan=5|Parhaiten sijoitetut
Kolmas karsintakierros.
Kolmannen karsintakierroksen ensimmäiset osaottelut pelattiin 6. – 7. elokuuta ja toiset osaottelut 13. elokuuta. Otteluparit arvottiin 22. heinäkuuta. Otteluparien voittajat etenivät play-off-kierrokselle. Hävinneet joukkueet etenivät Eurooppa-liigan play-off-kierrokselle.
&lt;section begin=3. kierros/&gt;
!colspan=5|Parhaiten sijoitetut
Play-off-kierros.
Play-off-kierroksen ensimmäiset osaottelut pelattiin 20. – 21. elokuuta ja toiset osaottelut 27. – 28. elokuuta. Otteluparit arvottiin 5. elokuuta. Otteluparien voittajat etenivät lohkovaiheeseen. Hävinneet joukkueet etenivät Eurooppa-liigan lohkovaiheeseen.
&lt;section begin=playoff/&gt;
!colspan=5|Parhaiten sijoitetut
Artemeetteri

Artemeetteri (C16H26O5) on puolisynteettinen terpenoidijohdannaisiin kuuluva orgaaninen yhdiste. Yhdistettä käytetään lääketieteessä erityisesti muille lääkeaineille resistenttien malariainfektioiden hoidossa. Artemeetteri kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö.
Rakenteeltaan artemeetteri on artemisiniinin metyylieetteri. Huoneenlämpötilassa se on kiteistä ainetta, joka liukenee orgaanisiin liuottimiin ja vain niukasti veteen. Yhdiste on optisesti aktiivista ja sen kiertokyky kloroformiliuoksessa on 171. Artemeetteri on aihiolääke, joka metaboloituu ihmisen maksassa aktiiviseksi sineenvaihduntatuotteeksi dihydroartemisiniiniksi. Aineen tarkkaa vaikuttamisesmekanismia ei tunneta, mutta todennäköisesti yhdisteen peroksidirakenne hajoaa, mikä johtaa alkueläinsoluja vahingoittavien radikaalien muodostumiseen. Yhdiste estää myös alkueläinten proteiinisynteesiä ja nukleiinihappojen synteesiä. Artemeetteirä käytetään malarian hoitoon erityisesti alueilla, joilla loisille on kehittynyt vastustuskyky muita lääkkeitä vastaan esimerkiksi Itä- ja Kaakkois-Aasiassa. Artemeetteri annostellaan ruiskeena lihakseen tai yhdistelmävalmisteena lumefantriinin kanssa sitä voidaan antaa myös tablettina.
Haittavaikutukset.
Artemeetteri on yleensä hyvin siedetty lääkeaine ja haittavaikutukset ovat lieviä. Tyypillisiä haittavaikutuksia voivat olla huonovointisuus, oksentaminen, ripuli ja yskä. Nämä voivat olla myös itse malariasta aiheutuvia, eivätkä välttämättä artemeetterin haittavaikutuksia. Suuret annokset ovat eläinkokeissa osoittautuneet hermostolle myrkyllisiksi, mutta vaikutuksista ihmiseen ei ole varmuutta.
Valmistus.
Artemeetteri on puolisynteettinen yhdiste. Ensimmäisessä vaiheessa artemisiniini pelkistetään boorihydridireagenssien avulla dihydroartemisiniiniksi, joka reagoi happamissa olosuhteissa metanolin kanssa muodostaen artemeetteriä.
Rantakylän yhtenäiskoulu

Rantakylän yhtenäiskoulu on Mikkelin Rantakylän kaupunginosassa toimiva suomenkielinen yhtenäiskoulu (luokka-asteet 1–9). Se sijaitsee noin viisi kilometriä kaupungin keskustasta. Koulun yläasteen puoli purettiin täysin ja rakennettiin uudestaan. Uudistus valmistui vuonna 2018, mutta koulun vanhaa osaa eli kivikoulua ei remontoitu tai uusittu. Koulua kävi noin 700 oppilasta vuonna 2022, ja se on oppilasmäärältään Mikkelin toiseksi suurin peruskoulu.
Sajid Javid

Sajid Javid (s. 5. joulukuuta 1969 Rochdale, Lancashire, Englanti) on brittiläinen poliitikko, joka on toiminut sisäministerinä vuosina 2018-2019, valtiovarainministerinä vuosina 2019–2020 ja terveysministerinä vuosina 2021–2022. Javid on konservatiivipuolueen jäsen, ja on ollut kansanedustajana Bromsgroven vaalipiiristä vuodesta 2010. Javid oli ehdolla konservatiivipuolueen puheenjohtajaksi vuonna 2019, mutta putosi kilvasta neljännellä kierroksella. Hän sai vaalissa keskimäärin noin kymmenen prosentin kannatuksen.
Javid nimettiin sisäministeriksi edeltäjänsä Amber Ruddin erottua huhtikuussa 2018.
Javid erosi terveysministerin virasta heinäkuussa 2022. Hän kertoi menettäneensä luottamuksen pääministeri Boris Johnsoniin. Valtiovarainministeri Rishi Sunak julkaisi oman erokirjeensä pian Javidin jälkeen. Javidin seuraajaksi valitttiin pääministerin kansliapäällikkönä toiminut Steve Barclay.
Kirsty Smith

Kirsty Smith (s. 6. tammikuuta 1994) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa helmikuun 2021 loppuun mennessä 43 maaottelua. MM-kilpailuissa hän pelasi Skotlannin kaikissa kolmessa ottelussa.
Smith edustaa englantilaisseura Manchester Unitedia, jonne hän siirtyi vuonna 2018 skottiseura Hibernianista.
Lizzie Arnot

Lizzie Arnot (s. 1. maaliskuuta 1996) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa helmikuun 2021 loppuun mennessä 35 maaottelua ja tehnyt niissä kolme maalia. MM-kilpailuissa hän pelasi kahdessa ottelussa.
Arnot edustaa kotimaassaan Rangersia. Hän pelasi kaudet 2018–2020 englantilaisseura Manchester Unitedissa, jonne hän siirtyi vuonna 2018 skottiseura Hibernianista.
Chloe Arthur

Chloe Arthur (s. 21. tammikuuta 1995) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa helmikuun 2021 loppuun mennessä 21 maaottelua. MM-kilpailuissa 2019 hän pääsi vaihtopelaajana kentälle yhdessä ottelussa.
Arthur edustaa kaudella 2020–2021 englantilaisseura Aston Villaa. Kausina 2018–2020 hän edusti Birmingham Cityä ja sitä ennen Bristol Cityä. Skotlannissa hän on pelannut Celticin ja Hibernianin joukkueissa.
Chloe Arthurin isä oli yksi kymmenestä kuolonuhrista Glasgow'ssa vuonna 2013 tapahtuneessa onnettomuudessa, jossa poliisihelikopteri putosi päin Clutha-nimistä pubia.
Saab GlobalEye

 
Saab GlobalEye on ruotsalaisen puolustus- ja turvallisuusyhtiö Saabin kehittämä ennakkovaroitus- ja valvontaratkaisu (AEW&amp;C). Se koostuu sarjasta antureita, jotka käyttävät Saabin Erieye-tutka- ja lähetysjärjestelmää, jotka on asennettu Bombardierin Global 6000 -pitkän kantaman liikelentokoneeseen. 
Saab tarjosi kahta GlobalEye-lentokonetta Suomen puolustusvoimille, mikäli se valitsisi Saabin JAS 39 Gripenit uusiksi hävittäjikseen HX-hävittäjähankkeessa.
Ominaisuudet.
GlobalEye pystyy havaitsemaan ja seuraamaan kohteita sekä maalla että merellä. Global 6000 -lentokoneella on mahdollista suorittaa korkeimmillaan yksitoista tuntia kestäviä operaatioita. Saabin mukaan sen AWACS-tutkalaitteilla on toimintakorkeudessa parhaimmillaan 450 kilometrin (216 nm) kantama.
Jane Ross

Jane Ross (s. 18. syyskuuta 1989) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa helmikuun 2021 loppuun mennessä 136 maaottelua ja tehnyt niissä 62 maalia. MM-kilpailuissa hän pelasi yhden ottelun.
Ross edustaa englantilaisseura Manchester Unitedia. Kauden 2018–2019 hän pelasi West Ham Unitedissa, jonne hän siirtyi vuonna 2018 Manchester Citystä. Hän on pelannut myös Ruotsissa Vittsjön joukkueessa.
Leanne Crichton

Leanne Crichton (s. 6. elokuuta 1987) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 65 maaottelua ja tehnyt niissä kolme maalia. MM-kilpailuissa hän pelasi yhden ottelun.
Crichton edustaa Glasgow Cityä, jonne hän palasi vuonna 2017 pelattuaan pari vuotta englantilaisseura Notts Countyssa.
Antonio Debenedetti

Antonio Debenedetti, myös: "Antonio De Benedetti", (1937 Torino, Italia – 3. lokakuuta 2021 Rooma) oli italialainen kirjailija ja toimittaja.
Debenedettin lapsuudenkotiseutuja olivat Toscana ja Liguria. Kirjailijantyön ohella hän työskenteli Corriere della Serassa erikoistoimittajana.
Debenedettin tuotannosta on julkaistu suomeksi novelli ”Sanat jotka eivät puhu” (suom. Unto Paananen, teoksessa "Italialaisia kertomuksia 1900-luvulta" (2007); alkuteos ”La parole che non parlano” teoksesta "Racconti naturali e straordinari").
Beppe Fenoglio

Beppe Fenoglio (1922 Alba, Cuneo, Italia – 1963 Torino, Italia) oli italialainen kirjailija.
Fenoglio asui Piemontessa synnyinseudullaan lähes koko elämänsä, ja siellä hän taisteli toisessa maailmansodassa partisaanina. Kotiseutu ja sotakokemukset näkyvät monissa hänen teoksissaan. Monet teokset julkaistiin vasta hänen kuolemansa jälkeen. Hän oli perehtynyt anglosaksiseen kirjallisuuteen ja hyödynsi tuotannossaan tuntemustaan. Hän otti etäisyyttä neorealismiin ja kehitti omaperäisen tyylin. Myöhäisiin teoksiinsa hän kirjoitti jaksoja sodan aikana oppimallaan englannilla.
Fenoglion tuotannosta on julkaistu suomeksi novelli "Sielunkaupat" (suom. Aarre Huhtala, teoksessa "Italialaisia kertomuksia 1900-luvulta" (2007); alkuteos "L'affare dell'anima" teoksesta "Romanzi e racconti").
I.1, "Ur Partigiano Johnny", Torino, Einaudi, 1978.
I.2, "Il partigiano Johnny", Torino, Einaudi, 1978.
I.3, "Primavera di bellezza"; "Frammenti di romanzo"; "Una questione privata", Torino, Einaudi, 1978.
II, "Racconti della guerra civile"; "La paga del sabato"; "I ventitré giorni della città di Alba"; "La malora"; "Un giorno di fuoco", Torino, Einaudi, 1978.
III, "Racconti sparsi editi e inediti"; "Quaderno Bonalumi"; "Diario"; "Testi teatrali"; "Progetto di sceneggiatura cinematografica"; "Favole", Torino, Einaudi, 1978.
Lenninhaiven

Lenninhaiven eli pappus-haiven on pähkylässä kiinni oleva hento, karvamainen laite. Sen tarkoituksena on edistää kasvin siementen leviämistä tuulen avulla. Lenninhaivenisia siemeniä on paljon esimerkiksi asterikasveilla eli mykerökukkaisilla. 
Lenninhaivenet voivat olla ohuita ja haarattomia tai haarautua sulkamaisesti. Niistä muodostuvaa haiventupsua sanotaan pappukseksi.
Abbie McManus

Abbie McManus (s. 14. tammikuuta 1993) on englantilainen jalkapalloilija. Hän on pelipaikaltaan puolustaja. Hän on pelannut Englannin naisten maajoukkueessa helmikuun 2021 loppuun mennessä 18 maaottelua. Ensimmäisen naisten maaottelunsa hän pelasi maaliskuussa 2018. MM-kilpailuissa 2019 hän pelasi kahdessa alkulohko-ottelussa ja pronssiottelussa.
McManus on edustanut seuratasolla pitkään Manchester Cityä. Toukokuussa 2019 hän solmi sopimuksen Manchester Unitedin kanssa. Tammikuussa 2021 hän siirtyi kauden loppuun ulottuvalla lainasopimuksella Tottenham Hotspuriin.
Georgia Stanway

Georgia Stanway (s. 3. tammikuuta 1999) on englantilainen jalkapalloilija. Hän on pelipaikaltaan keskikenttäpelaaja. Hän on pelannut Englannin naisten maajoukkueessa 25. heinäkuuta 2025 mennessä 83 maaottelua ja tehnyt niissä 24 maalia. Ensimmäisen naisten maaottelunsa hän pelasi marraskuussa 2018. MM-kilpailuissa 2019 hän pelasi avauskokoonpanossa yhdessä ottelussa ja tuli vaihdosta kentälle neljässä ottelussa. EM-kilpailuissa 2022 hän voitti kultaa ja teki alkulohko-ottelussa Norjaa vastaan joukkueensa ensimmäisen maalin rangaistuspotkusta ja puolivälierässä Espanjaa vastaan 2–1-voittomaalin jatkoajalla. MM-kilpailuissa 2023 Stanway pelasi avauskokoonpanossa joukkueensa kaikki seitsemän ottelua ja saavutti hopeaa. Hän teki 1–0-voittomaalin ensimmäisessä alkulohko-ottelussa Haitia vastaan. Neljännesvälierässä Nigeriaa vastaan hän epäonnistui maalinteossa ottelun ratkaisseessa rangaistuspotkukilpailussa joukkueensa ensimmäisenä laukojana, mutta Englanti selviytyi lopulta ottelusta jatkoon. EM-kilpailuissa 2025 hän teki alkulohkossa maalin Alankomaita ja Walesia vastaan.
Stanway jakoi parhaan maalintekijän tittelin alle 20-vuotiaiden MM-kilpailuissa 2018, joissa Englanti saavutti pronssia.
Stanway edusti kotimaassaan seitsemän vuoden ajan Manchester Cityä. Kesällä 2022 hän siirtyi saksalaisseura Bayern Müncheniin.
Lana Clelland

Lana Clelland (s. 26. tammikuuta 1993) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa vuoden 2019 MM-kilpailujen päättyessä 26 maaottelua ja tehnyt niissä neljä maalia. MM-kilpailuissa hän pääsi ottelussa Japania vastaan vaihtopelaajana kentälle ja teki maalin.
Clelland edustaa italialaisseura Fiorentinaa. Hän on pelannut Italiassa myös Barin ja Tavagnaccon joukkueissa.
Fiona Brown

Fiona Brown (s. 31. maaliskuuta 1995) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa vuoden 2019 MM-kilpailujen päättyessä 39 maaottelua ja tehnyt niissä kaksi maalia. MM-kilpailuissa hän pääsi kahdessa ottelussa vaihtopelaajana kentälle.
Brown edustaa ruotsalaisseura FC Rosengårdia.
Khadija Shaw

Khadija ”Bunny” Shaw (s. 31. tammikuuta 1997) on jamaikalainen jalkapalloilija. Hän on pelipaikaltaan hyökkääjä. MM-kilpailuissa 2019 hän pelasi Jamaikan kaikki kolme ottelua alusta loppuun. MM-kilpailuissa 2023 hän pelasi kolme ottelua alusta loppuun mutta joutui olemaan poissa toisesta alkulohko-ottelusta saatuaan ensimmäisessä ottelussa Ranskaa vastaan kaksi varoitusta ja sen seurauksena yhden ottelun pelikiellon. Hän oli pelannut Jamaikan naisten maajoukkueessa vuoden 2019 MM-kilpailujen loppuun mennessä 26 maaottelua ja tehnyt niissä 31 maalia. 
Shaw edusti kaudet 2019–2021 ranskalaisseura Bordeaux’ta, jossa hän teki 35 liigaottelussa 32 maalia. Hän siirtyi kesällä 2021 englantilaisseura Manchester Cityyn. Sekä pelaajat että toimittajat valitsivat hänet WSL:n kauden 2023–2024 parhaaksi pelaajaksi. Hän oli tuolla kaudella liigan paras maalintekijä tehtyään 18 liigaottelussa 21 maalia. "The Guardian" valitsi Shaw’n vuoden 2024 neljänneksi parhaaksi naispelaajaksi.
Shaw sai kania tarkoittavan lempinimen ”Bunny”, koska hän piti lapsena kovasti porkkanoista. Jamaikan jengiväkivaltaisuuksissa on kuollut muun muassa Shaw’n kolme veljeä.
Kevytkannabis

Kevytkannabis on nautintoaine, joka sisältää pääasiassa CBD:tä ja vähäisissä määrin THC:tä. Kevytkannabista nautitaan yleensä polttamalla. Kevytkannabiksen vaikutuksia kuvaillaan sanomalla, että se rentouttaa, mutta ei päihdytä. Jos kevytkannabiksen CBD-pitoisuus on korkea, sillä on päihdyttävä vaikutus huolimatta THC:n vähäisyydestä.
Kevytkannabis on suosittua Sveitsissä, jossa se on laillista.
Kevytkannabistuotteita myydään myös Virossa sekä Italiassa joista jälkimmäinen myös tuottaa niitä vientiin.